Проект на договор
ДОГОВОР ЗА ОБЩЕСТВЕНА ПОРЪЧКА
№ ......../.......................2017 г.
Днес, ..................... 2017 г., в гр.Троян,  на основание чл.194 от ЗОП, между:

“В и К Стенето” ЕООД, със седалище и адрес на управление: гр. Троян, ул. “Христо Ботев” № 213, регистрирано по Ф.Д. № 155/1989 г. в регистъра на търговските дружества към Ловешкия окръжен съд, с ЕИК 820146942, ИН по ДДС BG820146942, представлявано от инж. Тонимир Стойчев Гечев - Управител, наричано  по - долу ВЪЗЛОЖИТЕЛ, от една страна

           и 

  .........................................................................................................................................., със седалище и адрес на управление: ...................................................................................., ЕГН/ЕИК/БУЛСТАТ......................................, ИН по ДДС : .......................................... (ако има регистрация), представлявано от ...................................................................................              (законен представител – име и длъжност)

или ................................................................................................................................................
(ако има упълномощено лице – име, длъжност, акт, на който се основава представителната му власт), определен за изпълнител след проведена процедура за възлагане на обществена поръчка по реда на глава XXVI ЗОП, наричано по – долу за краткост ИЗПЪЛНИТЕЛ, от друга страна, се сключи настоящия договор за обществена поръчка, наричан по – долу за краткост „Договор”, с предмет: „Извършване на собствен мониторинг на качествата на питейните, суровите повърхностни, суровите подземни и отпадъчните води на територията, обслужвана от „В и К Стенето“ ЕООД гр.Троян“, за Обособена позиция № …………….. 

Страните се споразумяха за следното:

І. ПРЕДМЕТ НА ДОГОВОРА
1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва пробонабиране и анализ на показатели, съобразно Техническа спецификация №…………….за Обособена позиция № ………………., по цена и при условия, уговорени по-долу в настоящия Договор и съгласно оферта на ИЗПЪЛНИТЕЛЯ за Обособена позиция № ……….. на посочената по-горе обществена поръчка, явяваща се неразделна част от настоящия договор.

II. ЦЕНА, РЕД И СРОКОВЕ ЗА ПЛАЩАНЕ
2.1. ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършване на пробонабиране и анализ на показателите, предмет на Обособена позиция № …………..по единични цени без ДДС, предмет на ценовото предложение на ИЗПЪЛНИТЕЛЯ в подадената от него оферта, неразделна част от настоящия договор. 
	2.2. В цената са включени всички разходи, свързани с изпълнението на поръчката, а именно: в цената за анализ по показателите са включени всички разходи за лабораторни изследвания, систематизиране и представяне на получената информация и др.; в цената за пробонабиране са включени всички разходи  - за вземане на проби, транспорт, консервация, съхраняване и др.


2.3. Заплащането се извършва въз основа на представена оригинална фактура и протоколи от извършения мониторинг от страна на ИЗПЪЛНИТЕЛЯ.

2.4. Дължимата от ВЪЗЛОЖИТЕЛЯ сума се заплаща по банков път в срок от 30 (тридесет) дни, считано от датата на получаване на фактурата от ВЪЗЛОЖИТЕЛЯ.
2.5. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:…………………………..

IBAN:…………………………..

БАНКА:...........................................

2.6. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т.2.5. в срок от 3 (три) работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
2.7. Договорените единични цени са окончателни и не подлежат на актуализация за срока на настоящия договор.

2.8. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателното плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя / подизпълнителите за изпълнените от тях работи, които са приети по реда на раздел VІ.
ІІІ. СРОК И МЯСТО НА ИЗПЪЛНЕНИЕ
3.1. Договорът влиза в сила в деня на подписването му и се сключва за срок от 12 /дванадесет/ месеца.
3.2. Мястото на изпълнение на поръчката са обекти за пробонабиране на територията на Община Троян, съгласно Техническа спецификация № ……………..и приложения към нея.
ІV. ПРАВА И ЗАДЪЛЖЕНИЯ НА СТРАНИТЕ
4.1. ВЪЗЛОЖИТЕЛЯТ има право:

4.1.1. Да изисква от ИЗПЪЛНИТЕЛЯ да изпълнява дейностите по предмета на обществената поръчка – пробонабиране и анализ, съобразно периодичността, графиците или при заявка, съобразно Техническа спецификация № …………
4.1.2. В случай, че ИЗПЪЛНИТЕЛЯТ в офертата си е посочил подизпълнители, да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.
4.1.3. Да заявява пробонабиране и анализи според нуждите си в рамките на прогнозната стойност, обявена за Обособена позиция № …………….

4.2. ВЪЗЛОЖИТЕЛЯТ е длъжен:

4.2.1. Да заплаща на ИЗПЪЛНИТЕЛЯ извършените услуги – пробонабиране и анализ на показатели, по реда и при условията на раздел II от настоящия договор.
4.2.2. Да окаже необходимото съдействие на ИЗПЪЛНИТЕЛЯ за осъществяване на задълженията му по договора;
4.2.3. Да уведомява ИЗПЪЛНИТЕЛЯ в посочените в договора срокове при: 

      а/ невъзможност или забавяне на изпълнението на задълженията му по договора; 

      б/ промяна в лицата, които го представляват или са упълномощени да извършват действия по изпълнението на този договор; 

      в/ промяна в данните по регистрация, в данните, необходими за издаване на данъчни фактури, в номерата на банковите си сметки и др.;
      г/ настъпването на форсмажорни обстоятелства, които препятстват пробонабирането по график.
4.3. ИЗПЪЛНИТЕЛЯТ има право:
4.3.1. Да получи уговореното възнаграждение при условията и в срока, посочени в настоящия договор;
4.3.2. Да иска от ВЪЗЛОЖИТЕЛЯ необходимото съдействие за осъществяване на задълженията си по договора.
4.4. ИЗПЪЛНИТЕЛЯТ се задължава: 

4.4.1. Да извършва услугите, предмет на договора съобразно всички изисквания на Техническа спецификация №………………
4.4.2. Да издава оригинални фактури за стойността на извършените услуги, придружени с протоколи от извършения мониторинг. 

4.4.3. Да уведомява своевременно ВЪЗЛОЖИТЕЛЯ при: невъзможност или забавяне на изпълнението на задълженията му по договора; промяна в лицата, които го представляват или са упълномощени да извършват действия по изпълнението на този договор; промяна в данните по регистрация, в данните, необходими за издаване на данъчни фактури и др. 

4.4.4. Да предоставя на ВЪЗЛОЖИТЕЛЯ поисканите от него и уговорени в този договор информация, данни или документи по начина и в сроковете, посочени в договора. 
4.4.5. Да не предоставя информация за извършените анализи на трети лица, без изрично съгласие на ВЪЗЛОЖИТЕЛЯ.

4.4.6. В случай, че в офертата си е посочил подизпълнители, да сключи договор/ договори за подизпълнение с посочените в офертата подизпълнител/и, и да предостави копие от същите на ВЪЗЛОЖИТЕЛЯ в срок от 3 (три) дни, считано от датата на сключване на договора с подизпълнител.
V. ГАРАНЦИЯ ЗА ИЗПЪЛНЕНИЕ
5. ВЪЗЛОЖИТЕЛЯТ не изисква предоставяне на гаранция за изпълнение на договора. 
VI. ПРИЕМАНЕ И ПРЕДАВАНЕ НА ИЗПЪЛНЕНИЕТО
6.1. Приемането и предаването на изпълнението за извършването на действията по пробонабиране се удостоверява с двустранен протокол, в който се отразява пункта за пробонабиране, датата на извършването, броя на пробите, количеството на пробите, след което се подписва от лицето, извършило пробонабирането и определено от ВЪЗЛОЖИТЕЛЯ лице.
6.2. Приемането и предаването на изпълнението за извършването на действията по анализиране на показателите се извършва с протокол за изпитване, в който ИЗПЪЛНИТЕЛЯТ отразява данни за сертификата за акредитация, който притежава, наименование на обекта на изследване, номер и дата на заявката, номер и дата на протокола за вземане на проби, методи на изпитване, количество на изпитваните проби, дата на извършване на изпитването. Протоколът от изпитване следва да бъде подписан от ръководителя на лабораторията и към него да се приложат конкретните резултати от анализите. Протоколите от изпитванията с приложенията към тях, следва да се изпратят на ВЪЗЛОЖИТЕЛЯ с оригиналната фактура.
6.3. Страните по договора определят лица, които следят за правилното реализиране на изпълнението.
VІІ. НЕПРЕДВИДЕНИ ОБСТОЯТЕЛСТВА
7.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.
7.2. В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

7.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

7.4. Докато трае непреодолимата сила, изпълнението на задълженията на страните и на свързаните с тях насрещни задължения се спира.
VІІІ. УСЛОВИЯ ЗА ИЗМЕНЕНИЕ НА ДОГОВОРА

8.1. Изменение на сключения договор за обществена поръчка се допуска по изключение, при условията на чл.194, ал.3 във връзка чл.116 , ал.1, т.6 от ЗОП.
8.2. ВЪЗЛОЖИТЕЛЯТ има право да измени договора в частта относно пунктовете за пробонабиране и периодичността на пробовземане, в случай на изменение на нормативната уредба, издаване на индивидуален административен акт или изменение на индивидуален административен акт, който се отнася до изпълнението на поръчката, като изменението за съобразяване с нормативните изисквания и законни разпореждания на компетентните органи не променя предмета и прогнозната стойност на Обособена позиция № ………….., както и на обществената поръчка като цяло.
ІХ. УСЛОВИЯ И РЕД ЗА ПРЕКРАТЯВАНЕ НА ДОГОВОРА. ОТГОВОРНОСТ
9.1. Настоящият договор се прекратява: 

9.1.1. с изтичане срока по т.3.1.;
9.1.2. по взаимно съгласие между страните, изразено в писмена форма; 

9.1.3. при виновно неизпълнение на задълженията на една от страните по договора - с  10 - дневно писмено предизвестие от изправната до неизправната страна; 

9.1.4. с окончателното му изпълнение;

9.2. ВЪЗЛОЖИТЕЛЯТ има право да прекрати договора без предизвестие, когато: 
9.2.1. ИЗПЪЛНИТЕЛЯТ забави изпълнението на задълженията си по договора с повече от 3 работни дни;
9.2.2. ИЗПЪЛНИТЕЛЯТ не отстрани в разумен срок, определен от ВЪЗЛОЖИТЕЛЯ, констатирани недостатъци;

9.2.3. ИЗПЪЛНИТЕЛЯТ не изпълни точно някое от задълженията си по договора;

9.2.4. ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

9.2.5. по отношение на ИЗПЪЛНИТЕЛЯ в хода на договора започне производство по несъстоятелност или ликвидация, или сходно производство в държавата, където е установен;

9.2.6 е необходимо съществено изменение на поръчката, което не позволява договорът да бъде изменен по реда на чл.116, ал.1, т.6 от ЗОП;

9.2.7. се установи, че по време на провеждане на процедурата за възлагане на поръчката, по отношение на изпълнителя са били налице обстоятелствата по чл.54, ал.1, т.1 от ЗОП.
9.3. ВЪЗЛОЖИТЕЛЯТ може да прекрати договора едностранно с 30 дневно писмено предизвестие, без да дължи неустойка или обезщетение, и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

9.4. При прекратяване на договора ВЪЗЛОЖИТЕЛЯТ не дължи неустойка.

9.5. Отговорността на ИЗПЪЛНИТЕЛЯ за вреди се реализира по общия ред.
Х. ЗАКЛЮЧИТЕЛНИ РАЗПОРЕДБИ
10. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата с обратна разписка, по факс, електронна поща или предадени чрез куриер срещу подпис на приемащата страна.
11. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени, и когато са изпратени на стария адрес.

12. Всички спорове по този договор ще се уреждат чрез преговори между страните, а при непостигане на съгласие – ще се отнасят до компетентния съд в Република България.

13. За всички неуредени в този договор въпроси се прилагат разпоредбите на действащото законодателство.

14. Нито една от страните няма право да прехвърля правата и задълженията, произтичащи от този договор, на трета страна.
Неразделна част от настоящия договор са:

1. Техническа спецификация №………… – приложение №1 към настоящия договор.

2. Оферта за Обособена позиция №………. - приложение №2 към настоящия договор.

Настоящият договор се сключи в два еднообразни екземпляра – по един за всяка от страните.
ВЪЗЛОЖИТЕЛ:




ИЗПЪЛНИТЕЛ:

„В и К Стенето” ЕООД  гр. Троян            
..........................................................

Управител: .............................


......................................……………
/инж.Тонимир Гечев/





................................
(име, подпис, печат)






(име, подпис, печат)

